Penzioni fondovi u SAD ugroženi
Sve veći broj ljudi koji su u godinama za penziju predstavlja ozbiljan teret za američku ekonomiju
Većina penzionisanih Amerikanaca dobija primanja od Agencije za socijalno osiguranje, vladinog programa koji je ključni izvor prihoda za gradjane starije od 65 godina. Medjutim, sve veći troškovi tog programa navode Kongres da razmotri smanjenje beneficija, veće poreske stope ili pomeri starosnu dob za penzionisanje. Huan Sendi smatra da će budući peznioneri morati da sastave kraj s krajem sa manje novca: Finansijski problemi socijalnog osiguranja potiču od velikog talasa penzionisanja takozvanih "bejbi bumera", generacije rodjene posle Drugog svetskog rata, koja je rasla 1950-ih i 1960-ih godina prošlog veka. Problem je što su bumeri čitav život plaćali porez kako bi izdržavali prethodne generacije penzionera, dok sada ima manje Amerikanaca koji rade da bi finansirali isti nivo beneficija za bumere. Troje zaposlenih plaćaju porez kako bi izdržavali jednog primaoca socijalne pomoći. Do 2030. taj odos će biti svega dva zaposlena na svakog penzionera. Džin Setfand, visoka zvaničnica Američkog udruženja penzionera (AARP), kaže da je za mnoge Socijalno staranje tako kritično da promene moraju biti brižljivo uvedene. , kaže Setfand. Samo neznatan deo poslodavaca plaća penzije svojim penzionisanim radnicima kao dopunu primanjima socijalnog osiguranja. Umesto toga, mnogi poslodavci nude programe štednje pod oznakom 401-K. Radnici ulažu deo plate na račun zaštićen od oporezivanja i pomažu se isplatama sa tog računa nakon penzionisanja. Poslodavci navode da su planovi 401-K manje skupi od tradicionalnih penzija. Kako bi podstakli učešće radnika u ovim programima poslodavci često daju i sopstveni doprinos u visini uplata zaposlenih. Da bi im ušteda rasla, radnici poput Frenka Djovia, mogu da ih investiraju na brojne načine, uključujući berzu, što sa sobom nosi izvesni rizik. priča on. Djovi nije jedini. Nove ankete u Sjedinjenim Državama i drugim zemljama sada pokazuju da veliki broj ljudi malo zna o investiranju. Anamarila Lusardi sa katedre za biznis na Džordž Vašington univerzitetu sprovela je dve studije o tome. , objašnjava Lusardi. Ona dodaje da, ako penzioneri žele da njihov plan za penziju funkcioniše, oni moraju da razumeju finansijske koncepte poput akumulacije interesa, inflacije i rizika od ulaganja u različite fondove. , pita se penzioner Rej Grin. Polaznik kursa o finansijama, Rej Grin, ističe da je efikasno rukovodjenje penzionim fondovima važnije nego ikada ranije, jer bolja zdravstvena nega pomaže ljudima da žive duže, ali i podiže troškove života penzionera.